ANTIDOPINGOVÁ AGENTÚRA 
      SLOVENSKEJ REPUBLIKY	

SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno:				Ján
Priezvisko:			BANÍK			Titul: Mgr.
Funkcia:			manažér testovania 
Znalosť jazykov:		anglický
Názov organizácie:		Antidopingová agentúra SR (SADA)
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Rakúsko
Mesto:				Seibersdorf
Termín:			2. december 2015
Prijímajúca organizácia:	Seibersdorf Laboratories GmbH, Austria
Adresa:			Forschungszentrum 2444, Seibersdorf, Austria

Účel cesty:	SVEDECTVO PRI OTVÁRANÍ „B“ VZORKY
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum / čas:	2. december 2015/ 10:00 hod. - 13:00 stretnutie so zástupcami Seibersdorf Laboratories (Dr. Günter Gmeiner, Ing. Thomas Geisendorfer), zástupcom miestnej polície a ďalším nezávislým svedkom, pracujúcom v areáli laboratória.

Navštívená organizácia:	Seibersdorf Laboratories GmbH

Kontaktované osoby:             zamestnanci Seibersdorf Laboratories GmbH

4.	PRIEBEH 

Pred otváraním vzorky boli všetci zúčastnení oboznámení s výsledkami analýz, ktoré boli vykonané na vzorke. Všetci zúčastnení svedkovia a zástupcovia laboratória skontrolovali správnosť zapečatenia a tesnosť predmetnej „B“ vzorky. Následne bola vzorka otvorená, a bolo z nej odobraté množstvo 10ml. Následne bola vzorka znova uzavretá pod dohľadom svedkov. Pečatiaci uzáver nesie špeciálne číslo, ktoré bolo zapísané do protokolu. Celý priebeh, správnosť priebehu otvárania a skutočnosť, že vzorka nebola navonok nijako poškodená a nebolo s ňou manipulované pred vyžiadanou analýzou potvrdili všetci zúčastnení zástupcovia.
Okrem oficiálneho procesu otvárania vzorky prebehla aj komunikácia so zástupcom laboratória o cenníku analýz pre rok 2016, ktorý nám bude zaslaný elektronickou poštou v priebehu najbližších dní. Následne mi bolo umožnené, ako zástupcovi ADA SR prehliadnuť si priestory laboratória.

5.	PRÍNOS 

Získanie cenných skúseností z priebehu otvárania „B“ vzorky, ktorá slúži na potvrdenie alebo vyvrátenie analýzy vzorka „A“. Predbežná komunikácia o cenníku analýz pre nasledujúci kalendárny rok.

6.	ODPORÚČANÉ ZÁVERY

ZÁVERY A RELEVANTNÉ ODPORÚČANIA

ADA SR vie následne odovzdať poznatky z tejto cesty prípadným športovcom s nepriaznivým analytickým nálezom a sprostredkovať svoje odporúčania pri postupe analýzy. 

7.	SPÔSOB ZVEREJNENIA SPRÁVY 

Správa je zverejnená na webovej stránke www.antidoping.sk.

Bratislava, 2.12.2015

Vypracovali: 	Ján Baník

Súhlasíme so zverejnením správy na webovej stránke Antidopingovej agentúry SR.

Správu schválil: 	Mgr. Žaneta Csáderová, PhD.
		riaditeľka ADA SR